Понтијак или Обвандијаг ( — 20. април 1769) био је вођа (поглавица) племена Отава који је постао познат по својој улози у Понтијаковом рату (1763—1766), рату америчких Индијанаца против британске војне окупације у региону Великих језера након победе у Француском и индијанском рату. Значај Понтијака у рату који носи његово име још није разјашњен. Извори из 19. века га представљају као војног генија и вођу побуне, али неки каснији историчари тврде да је његова улога била преувеличана. Данашњи историчари га сматрају за важног локалног вођу који је утицао на шири покрет који није предводио.